Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
Peaminister Netanyahu õhutab palestiinlasi
tunnustama Iisraeli juutide rahvusriigina.
Saksa välisminister kordas oma riigi lubadust
mitte lasta Iraanil tuumarelvi omandada.
Tuumakõneluste tähtaja lähenedes
on endiselt mitmeid lahendamata probleeme.
3-päevasel Lähis-Ida visiidil viibiv Saksa välisminister Steinmeier
kohtus peaminister Netanyahuga tema Jeruusalemma residentsis,
et arutada pikalt ummikus olnud rahukõneluste taaskäivitamist
Iisraeli ja palestiinlaste vahel.
Ühisel pressikonverentsil õhutas Steinmeier
nii Iisraeli kui palestiinlasi leidma ühisnimetajaid,
et rahuprotsessi ellu äratada.
Usume endiselt, et Iisrael pole pikemas perspektiivis kaitstud
ilma elujõulise, rahumeelse Palestiina riigita.
Usume endiselt, et peame sillutama tee,
isegi kui olukord hetkel väga raske tundub.
Peame jätkama võimaluste otsimist Lähis-Ida rahuprotsessi elustamiseks.
Seepärast olengi täna siin
ning külastan hiljem ka Palestiina alasid.
Peaminister Netanyahu kordas nõudmist palestiinlastele,
et otsene protsess poolte vahel võib realiseeruda vaid siis,
kui palestiinlased on valmis tunnustama Iisraeli juudi rahvusriigina.
Vestlesime pikalt oma ühisest huvist
palestiinlastega rahu edendada.
Ainus viis seda teha on minu meelest otsesed kõnelused.
Kahjuks on Palestiina omavalitsus kõnelustest distantseerunud,
kuid usun ja jään toetama ideed,
et ainus viis kestvat rahu saavutada
on luua kaks riiki kahele rahvale,
demilitariseeritud Palestiina riik, mis tunnustab juudi rahvusriiki Iisraeli.
Tean, et Saksamaa jagab seda nägemust.
Saksa välisminister kordas oma riigi lubadust
mitte lasta Iraanil tuumarelvi omandada,
kinnitades Netanyahule, et Iraaniga sõlmitakse tuumaleping vaid siis,
kui see edendab Iisraeli julgeolekut.
Kuulume mitu aastat rahvusvahelisse gruppi,
mis töötab lepingu kallal,
et lahendada pikaajaline tüli Iraaniga.
Oleme veetnud Lausanne'is
pikki öid ja päevi ja nädalaid arutades.
Parameetrites lepiti kokku. Need ei ole lõplik leping.
Kuid kinnitan, et lõpuks pole asi hea või halva lepingu sõlmimises.
Leping on võimalik vaid siis,
kui see panustab Iisraeli julgeoleku edendamisse.
Hiljem kohtus Steinmeier president Rivliniga
ja hoiatas, et halvenev olukord Gazas
võib viia uue konfliktini.
Ütlesin äsja pressikonverentsil,
et usun vajadusse naasta kõnelustele kahe riigi lahenduse teemal.
Kuid seoses riskantse olukorraga Gazas
peame mõtlema ka konkreetsetele sammudele
nende igapäevase elu parandamiseks.
Ilma selleta võib olukord halveneda
ja kumbki pool pole sellest huvitatud.
Loodame, et suudate esitleda mõlemale rahvale mõtet,
et ainus viis lõpetada konflikt
ja tragöödia, milles elame,
on otseste läbirääkimiste teel.
Pärast kohtumist Iisraeli juhtidega Jeruusalemmas
sõitis Steinmeier Ramallah'sse kohtuma Palestiina juhtidega.
Ühisel pressikonverentsil Palestiina peaministri Hamdallah'ga
kinnitas Steinmeier palestiinlastele, et Saksamaa toetab jõupingutusi
iseseisva, demokraatliku Palestiina riigi loomiseks,
mis elab rahus kõrvuti Iisraeliga.
Tuumakõneluste juurde -
USA välisminister Kerry kohtus Šveitsis
oma Iraani kolleegi välisminister Zarifiga
uueks kõnelustevooruks Iraani tuumaprogrammi teemal.
P5+1 (USA, Venemaa, Hiina, Prantsusmaa, Inglismaa ja Saksamaa)
püüavad koos Iraaniga jõuda 30. juuniks lõpliku lepinguni,
kuid mitmeid teemad on lahendamata.
Prantsusmaa hoiatas eelmine nädal, et on valmis blokeerima lõpplepet,
kui Teheran ei lase Rahvusvahelise Aatomienergia Agentuuri inspektoreid
kõigisse rajatistesse, sh armeebaasidesse
ja kohtuma tuumateadlastega.
Iraan on sellest kategooriliselt keeldunud.
Intervjuude küsimus tuumateadlatega on üldiselt päevakorrast maas,
nagu ka sõjaväeobjektide kontroll,
kuid lisaprotokolli nõutud protsesside raamistikus
peame endiselt läbirääkimisi.
Kokkulepet pole seni veel sündinud ja kõnelused jätkuvad.
Lisaprotokolli jõustamise suhtes ollakse endiselt eri meelt
ning arutame seda edasi.
Iraani riigitelevisioon teatas eelmisel nädalal,
et tähtaega võidakse pikendada.
USA eitas seda, väites, et ei kaalu tähtaja pikendamist,
vaatamata Prantsusmaa ja Iraani vastupidistele märkustele.
Lõplikku lepingut takistavad teemad
nagu Lääne sanktsioonide leevendamine
ning järelvalve- ja kinnitamismeetmete ulatus,
tagamaks, et Iraan ei saa salaja tuumarelvaprogrammi jätkata.
Saudi Araabia välisministri Al-Jubeiri sõnul
ei vaata Araabiakuningriik Iraani sekkumisi regioonis vaikselt pealt.
Al-Jubeir külastas Egiptust, kus ta kohtus oma Egiptuse kolleegi
välisminister Sameh Shoukryga.
Saudi välisminister rõhutas, et suhete parandamine Iraaniga
sõltub sellest, kas Teheran lõpetab terrorismi toetamise
ja peatab regiooni huve kahjustavad manöövrid.
Mõistame hukka Iraani tegevuse, Iraani provokatiivsed teod,
negatiivsed sammud ja terrorismi toetamise.
Ootame päeva, mil saame Iraaniga tugevad suhted arendada.
See aga sõltub Iraani käitumisest
ja kas ta lõpetab regiooni asjadesse sekkumise, terrorismi toetamise,
lõpetab meetmed, mis kahjustavad regiooni ja rahva huve.
See on Iraani valik.
Suhete parandamine ja tugevdamine Iraaniga sõltub Iraanist.
Me ei vaata siiski vaikselt pealt, kuidas Iraan regioonis sekkub.
Lääne toetatud Saudi Araabia
juhib Araabia kampaaniat Jeemeni houthi mässuliste vastu,
kes kuuluvad ühte šiiitlikku sekti ja on Teherani liitlased.
Analüütikute sõnul on konflikti keskmeks
võimuvõitlus sunniitliku Saudi Araabia ja šiiitliku Iraani vahel.
Egiptuse välisminister Shoukry
kutsus regiooni mõõdukamaid araabiariike ühinema
ja moodustama ühendvägesid,
koostööks destabiliseerivate jõudude vastu
ja regiooni julgeoleku kinnitamiseks.
Kui teeme koostööd, suudame kaitsta oma rahvuslikku julgeolekut
ja töötada araabia huvide saavutamiseks
ilma ühegi osapoole sekkumiseta, mis võiks stabiilsust ohustada
ja sundida peale huve,
mis ei vasta araabia rahvaste huvidele.
Aitäh vaatamast!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri